閩南語
閩南語（也號𡅏閩南話、下南話）是發源敆中國閩南（福建南部）其蜀種語言，主要使用敆福建南部、潮汕地區（義安、嶺東）、臺灣、新加坡、馬來西亞、東南亞和海外華人臺中，是古漢語、閩語其蜀種。語言學其分類上，中國語言學者野価見覺閩南語是蜀種漢語方言，西方學者一般認為是一種語言，屬漢語族。伊敆各地有𣍐蜀様其稱呼，比如講敆中國大陸有時乞叫做泉州話、漳州話、廈門話或者閩南語方言，敆臺灣乞叫做臺語或臺灣話，敆東南亞其海外華人叫做福建話。

羅馬字
共閩東語其平話字蜀樣，閩南語也有自家其羅馬字，號𡅏白話字。𣍐蜀様其是，白話字敆閩南地區使其真普遍，無生平話字總款，敆福州基本無儂使。

閩南語敆臺灣
臺灣其閩南語共福建其廈門腔野像。敆臺灣，閩南語號𡅏「臺語」、「臺灣話」、「河洛話」（Holo-uâ）。

閩南語